recursal/SuperWikiNEXT-32B huggingface dataset:
*Tämä artikkeli kertoo yhdysvaltalaisesta jalkapalloilijasta. Lähes samanniminen Josh Gross on yhdysvaltalainen koripalloilija.*

**Joshua "Josh" Gros** (s. 25. kesäkuuta 1982 Mechanicsburg, Pennsylvania, Yhdysvallat) on yhdysvaltalainen entinen jalkapalloilija, pelipaikaltaan laitalinkki.

Pelaajaura
----------

### Seurajoukkueura

Gros pelasi yliopistojalkapalloa Rutgers Universityn joukkueessa Scarlet Knightsissa vuosina 2000–2003. Viimeisenä kautenaan hänet valittiin Big East -konferenssin vuoden hyökkääväksi pelaajaksi.

D.C. United varasi Grosin Major League Socceriin vuoden 2004 MLS SuperDraft -varaustilaisuuden neljännellä kierroksella numerolla 34. Hän oli suunnitellut värväytyvänsä merijalkaväkeen, mikäli jalkapalloura ei onnistuisi, mutta vakuutti seuran valmennusjohdon harjoitusleirillä ja teki neljävuotisen sopimuksen. Hän kuului joukkueen avauskokoonpanoon neljän kauden ajan ja oli voittamassa MLS Supporters’ Shieldiä vuosina 2006–2007 ja MLS Cupia vuonna 2004. Hänet valittiin vuoden 2006 MLS-tähdistöotteluun.

Kausi 2007 jäi Grosin viimeiseksi, sillä toistuvat aivotärähdykset pakottivat hänet päättämään uransa vain 25-vuotiaana. Hän pelasi MLS-urallaan 110 runkosarjaottelussa, joissa hän teki yhdeksän maalia, sekä kahdeksassa pudotuspeliottelussa.

### Maajoukkueura

Gros pelasi ensimmäisen ja ainoan ottelunsa Yhdysvaltain maajoukkueessa 7. helmikuuta 2007 Meksikoa vastaan.

Valmentajaura
-------------

Pelaajauransa jälkeen Gros on siirtynyt valmennustehtäviin. Hän toimi D.C. Unitedin vuoden 2004 mestarijoukkueen valmentajan Piotr Nowakin apulaisena Yhdysvaltain alle 23-vuotiaiden maajoukkueessa vuonna 2008. Hän on työskennellyt myös USL Premier Development Leaguen Northern Virginia Royalsin apulaisvalmentajana ja D.C. Unitedin nuorisoakatemiassa.

Kesäkuussa 2009 Gros palkattiin Nowakin valmentaman uuden MLS-joukkueen Philadelphia Unionin pelaajakoordinaattoriksi.

Lähteet
-------

1. 1 2 3  Rutgers Soccer Standout Gros Signs With DC United of MLS  27.2.2004. Rutgers University. Viitattu 19.4.2010. (englanniksi)[vanhentunut linkki]
2. 1 2 3 4 5 6  Josh Gros: Reflection and Anticipation  20.7.2009. D.C. United.  Arkistoitu 9.8.2009. Viitattu 19.4.2010. (englanniksi)
3. ↑  Players Major League Soccer. Viitattu 19.4.2010. (englanniksi)[vanhentunut linkki]
4. ↑  Josh Gros Named Royals Assistant  31.3.2009. United Soccer Leagues.  Arkistoitu 6.4.2009. Viitattu 19.4.2010. (englanniksi)

Aiheesta muualla
----------------

* Josh Grosin esittely Major League Soccerin sivustolla[vanhentunut linkki] (englanniksi)
**Tonle Sap** on järvi Kambodžan keskiosassa. Sen koko ja muoto vaihtelevat voimakkaasti vuodenaikojen mukaan. Kuivallakaudella järvestä laskee Tonle Sab -joki, joka yhtyy Phnom Penhissä Mekongiin ja laskee Mekongin suiston läpi Etelä-Kiinan mereen. Joessa on hyvin pieni korkeusero varsinkin sen alajuoksulla, ja sadekaudella siihen tulee niin paljon vettä, että virtaussuunta kääntyy päinvastaiseksi, ja Tônlé Sab tuo sivujokiensa vedet Tonle Sap -järveen.

Kuivalla kaudella järven pinta-ala on 2 590 neliökilometriä ja syvyys noin puolitoista metriä. Tulvakaudella se peittää laajimmillaan 24 600 neliökilometriä ja on 10–15 metriä syvä.

Mekongia pitkin tulevat ravinteet ovat elintärkeitä järven kalakannalle, joka puolestaan on tärkeä proteiininlähde Kambodžan väestölle. Kun kiinalaiset ovat padonneet Mekongin yläjuoksun sähköntuotantoa varten, ravinteiden määrä on vähentynyt ja järvi köyhtynyt.

Järvenrantojen asutus on joutunut mukautumaan vedenpinnan suuriin korkeusvaihteluihin. Monet asuvat kelluvissa taloissa, joita voidaan hinata uuteen paikkaan rantaviivan liikkuessa. Joillakin on kiinteät talot kymmenmetristen paalujen päällä. Joillakin on keveitä ruokokattoisia taloja, jotka puretaan ja siirretään paikasta toiseen.

Lähteet
-------

1. 1 2  Rivers Cambodia: A Country Study. Washington: GPO for the Library of Congress, 1987.
2. ↑  Manipulating the Mekong Washington Post 2004
3. ↑  Tonle Sap Peace of Angkor

Aiheesta muualla
----------------

* Kuvia tai muita tiedostoja aiheesta **Tonle Sap** Wikimedia Commonsissa
*Tämä artikkeli kertoo keihäänheittäjä Ari Pakarisesta, samannimisestä pikajuoksijasta kertoo artikkeli Ari Pakarinen.*
**Ari Juhani Pakarinen** (s. 14. toukokuuta 1969 Rääkkylä) on entinen suomalainen keihäänheittäjä. Hän edusti Pyhäselän Urheilijoita ja häntä valmensivat Aulis Tamminen, Kyösti Härkönen ja Jarmo Hirvonen.

Pakarinen karsiutui loppukilpailusta Tokion MM-kilpailuissa 1991. Stuttgartin MM-kisoissa 1993 hän sijoittui viidenneksi tuloksella 81,08 m. Mûnchenin EM-kilpailuissa 2002 hän selviytyi loppukilpailuun, muttei pystynyt heittämään siinä olkapäävamman vuoksi.

Pakarinen edusti Suomea aikuisten maaotteluissa vuosina 1993–2001. Hän voitti maaottelun keihäskilpailun Cagliarissa 1994. Hän heitti ennätyksensä 85,18 m Lapualla heinäkuussa 1995 Kalevan kisojen karsinnassa. Hallissa hän heitti parhaimmillaan 80,06 m Kuopiossa 1991.

Pakarinen saavutti Kalevan kisoissa hopeaa Mikkelissä 1993 ja Joensuussa 2002. Sisäratojen SM-kilpailuissa hän sai hopeaa 1990 ja 1991.

Lähteet
-------

* Ari Pakarinen Tilastopaja (vaatii kirjautumisen, maksullinen palvelu).
* Ari Pakarinen Kansainvälinen yleisurheiluliitto.  (englanniksi)

### Viitteet

1. ↑  Idän heittäjät 1987 –


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Teemu Virkkunen** (s. 13. tammikuuta 1979 Haukipudas) on oululaislähtöinen jääkiekkoilija.

Virkkunen pelasi ensimmäisen täyden kauden aikuisten sarjoissa Kärppien joukkueessa I-divisioonassa kaudella 1999–2000. Oulusta tie vei seuraavaksi Espooseen jossa ensimmäisellä liigakaudella syntyivät tehot 8+11. Kaksi seuraavaa kautta menivätkin sitten varsin vaisusti ja ennen siirtorajan umpeutumista keväällä 2003 Virkkunen löysi itsensä Lappeenrannasta.

Kaudelle 2003–2004 Virkkunen siirtyi Ässien rosteriin, jossa vastuuta tuli aivan toiseen malliin kuin Espoossa. Kausi oli Virkkusen läpimurto ja kauden saldo 56 ottelusta oli 13 maalia ja 14 syöttöä. Seuraavakin kausi vierähti Porissa ja tehot olivat samaa luokkaa.

Kahden Porin vuoden jälkeen Virkkunen siirtyi Tampereelle Tapparan joukkueeseen. Syynä siirtoon oli Virkkusen itsensä mukaan halu edelleen kehittyä pelaajana. Tapparassa kaudet menivät lähinnä loukkaantumisista toipumisessa ja nelosketjussa pelatessa, joten Virkkunen palasikin kaudeksi 2007–2008 Poriin hakemaan Ässistä uutta nousua uralleen. Loukkaantumiset kuitenkin jatkuivat Ässienkin paidassa ja Ässäfanit antoivatkin Virkkuselle lempinimen "Jääkiekon Jari Litmanen" jatkuvien ja erikoistenkin loukkaantumisten takia.*lähde?*

Kaudella 2009–2010 Virkkunen pelasi kaksi ottelua Tšekin Extraligan BK Mladá Boleslavissa.

Ura maajoukkueissa
------------------

Virkkunen on urallaan pelannut U18 EM-kisoissa vuonna 1997 sekä U20 MM-kisoissa 1999. Aikuisten maajoukkueessa Virkkunen on pelannut vain yhden harjoitusottelun.

Ura SM-liigassa
---------------

| Kausi | Joukkue | Ott | tehot | jäähyt |
| --- | --- | --- | --- | --- |
| 2000–01 | Blues Espoo | 52 | 8+11=19 -5 | 24 |
| 2001–02 | Blues Espoo | 51 | 1+2=3 -5 | 6 |
| 2002–03 | Blues Espoo | 20 | 1+0=1 -1 | 0 |
| 2002–03 | SaiPa Lappeenranta | 25 | 2+0=2 -10 | 10 |
| 2003–04 | Ässät Pori | 56 | 13+14=27 +3 | 40 |
| 2004–05 | Ässät Pori | 56 | 17+17=34 -10 | 38 |
| 2005–06 | Tappara Tampere | 22 | 3+6=9 +6 | 22 |
| 2006–07 | Tappara Tampere | 46 | 6+4=10 -1 | 34 |
| 2007–08 | Ässät Pori | 40 | 6+10=16 -12 | 30 |
| 2008–09 | Ässät Pori | 33 | 2+1=3 -1 | 10 |

Lähteet
-------

* Teemu Virkkunen Eurohockey-sivustolla (englanniksi)
* Teemu Virkkunen *Elite Prospects*. Everysport Media Group AB.  (englanniksi)
**Magnus Svensson** (s. 27. toukokuuta 1983 Falgenberg, Ruotsi) on ruotsalainen salibandypelaaja. Hän edustaa Ruotsin Superliigassa Warbergsia. Hän on pelannut Ruotsin maajoukkueessa vuodesta 2002 lähtien ja voittanut maansa riveissä kaksi salibandyn maailmanmestaruutta.

Ura
---

Svensson aloitti uransa Vinbergsin junioreissa 9-vuotiaana. Sittemmin hän on edustanut Warbergsia Ruotsin pääsarjassa vuodesta 2001 lähtien. Svensson saavutti aluksi joukkueen kanssa pronssia kaudella 2002–2003 ja myöhemmin ensimmäisen ruotsinmestaruutensa kaudella 2004–2005. Hänet valittiin myöhemmin vuonna 2008 maailman parhaaksi pelaajaksi.

Maajoukkueura
-------------

Svensson pelasi ensimmäisen kerran Ruotsin maajoukkueessa vuonna 2003. Sittemmin hän on edustanut Ruotsia myös MM-tasolla.

### MM-kilpailut 2006

Svensson pelasi uransa toiset MM-kisat vuoden 2006 MM-kisoissa, joissa hän ratkaisi Ruotsille maailmanmestaruuden tekemällään jatkoaikamaalilla Daniel Calebssonin syötöstä. Ratkaisumaali oli Svensson toinen maali koko turnauksessa. Ensimmäisen maalinsa hän onnistui tekemään alkulohkon ensimmäisessä ottelussa Tanskaa vastaan.

Saavutukset
-----------

* MM-kilpailut:
	+ Kultaa: 2004, 2006
	+ Hopeaa: 2008, 2010

* Ruotsin mestaruus: 2005, 2007, 2008
	+ Hopeaa: 2003, 2009
	+ Pronssia: 2010

**Henkilökohtaiset**

* Ruotsin Superliigan paras hyökkääjä: 2005, 2008, 2009
* Maailman paras pelaaja: 2008

Lähteet
-------

* Mangnus Svenssonin profiili IFF:n sivustolla (englanniksi)
* Mangnus Svenssonin profiili innebandy.se sivustolla (Arkistoitu – Internet Archive) (ruotsiksi)

### Viitteet

1. ↑  Världens bästa spelare utsedd *innebandymagazinet* 10.9.2008 Viitattu 15.12.2010 (ruotsiksi)
2. ↑  Ruotsin miehet laadukkaalla joukkueella Suomea vastaan[vanhentunut linkki] *salibandyliiga.fi* 21.1.2010 Viitattu 15.12.2010

Ruotsin joukkue – Salibandyn MM-kilpailut 2008
1 Sjögren |
3 Johansson |
5 Eskelinen |
6 Wallgren |
9 Gillek |
10 Hagberg |
13 Samuelsson |
14 Quist |
15 Calebsson |
16 Nilsson |
17 Kranberg |
18 Andersson |
19 Helgesson |
20 Svensson |
23 Fischerström |
25 Emanuelsson |
27 Jihde |
28 Djurling |
29 Bodén |
30 Ramsin |
Valmentaja Göransson

Ruotsin joukkue – Salibandyn MM-kilpailut 2010
1 Jansson |
5 Kanebjörk |
6 Wallgren |
7 K. Nilsson |
8 Lindblom |
9 Gillek |
10 Larsson |
12 Stenberg |
13 M. Samuelsson |
15 Calebsson |
16 K-J. Nilsson |
18 J. Samuelsson |
19 Helgesson |
20 Svensson |
21 Canerstam |
22 Sundstedt |
23 Fischerström |
26 Hagberg |
28 Djurling |
31 Klintsten |
Valmentaja Göransson
IUE-satelliitti
**IUE** (the International Ultraviolet Explorer) oli tähtitieteellinen tutkimussatelliitti, joka tutki maailmankaikkeuden kohteita ultraviolettisäteilyn aallonpituuksilla. Satelliitin toteuttivat NASA, Euroopan avaruusjärjestö (ESA) sekä englantilainen SERC (Science and Engineering Research Council). 

IUE laukaistiin avaruuteen 26. tammikuuta 1978 Yhdysvaltain Cape Canaveralin avaruuskeskuksesta Delta 2914-kantoraketilla. Sen kaavailtiin alun perin toimivan kolmen vuoden ajan, mutta sen toiminta päättyi vasta 18 vuoden jälkeen 30. syyskuuta 1996. Tällä hetkellä se kiertää maapalloa avaruusromuna.

Satelliitin rata
----------------

IUE laukaistiin geosynkroniselle radalle, jossa sen Maata lähin piste oli 25 669 km:n korkeudessa ja etäisin piste 45 887 km:n korkeudessa. Tuollaisella radalla sen kiertoaika maapallon ympäri oli 23,927 tuntia. Radan inklinaatio oli 28,63 astetta. Geosynkroninen rata mahdollisti avaruuden reaaliaikaisen tutkimuksen, sillä satelliitti oli jatkuvasti maa-asemien horisontin yläpuolella.

Mittalaitteet
-------------

Satelliitin mukana oli kaukoputki (objektiivin halkaisija 45 cm) ja kaksi Echelle-spektrografia, joiden avulla tarkkailtiin aallonpituusalueita 115–198 nm ja 180–320 nm. Lisäksi varustukseen kuului neljä kameraa, jotka tarkkailivat aallonpituusalueita 115–197 nm ja 175–330 nm.

Tutkimuskohteet
---------------

IUE tutki kaikenlaisia avaruuden kohteita: tähtiä, galakseja, planeettoja ja komeettoja. IUE:n mittalaitteet voitiin lyhyellä varoitusajalla suunnata kohti uusia novia ja supernovia tai lähestyviä komeettoja. Merkittäviä tutkimuskohteita olivat mm.

* Supernova 1987a:n ensihavainnot Suuressa Magellanin pilvessä eteläisellä tähtitaivaalla
* Supernova vuonna 1993 M81-galaksin läheisyydessä Ison Karhun tähdistössä
* Rikin olemassaolon löytyminen IRAS-Araki-Alcock-komeetasta
* Komeetta Shoemaker-Levyn iskeytyminen Jupiteriin vuonna 1994
* Pilkkujen todentaminen tähtien pinnoilta
* Lähekkäisten kaksoistähtien väliset kaasupurkaukset
* Tähtien kaasukehien tutkimukset
* Galaksien kaasupurkaukset (mm. galaksit NGC5548, NGC7496)
* Kvasaarien havainnointi

Lähteet
-------

1. 1 2 3 . Viitattu 28.7.2014

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **IUE**.
* Encyclopedia Astronautica: IUE
* NASA Science Missions: IUE
* NASA Fact Sheet (Arkistoitu – Internet Archive)
* ESA Science & Technology: IUE
*Tämä artikkeli kertoo urheilijasta. Yritysjohtajasta katso Pekka Nieminen.*

**Pekka Nieminen** (s. 3. heinäkuuta 1979) on suomalainen salibandymaalivahti. Hän edusti Salibandyliigassa pelaavaa Nokian Krp:tä. Hän on pelannut urallaan yli 200 liigaottelua.

Ura
---

Nieminen aloitti pääsarjauransa kaudella 2000–2001 Gunnersissa. Hän vietti seurassa neljä kautta, kunnes siirtyi kaudeksi 2004–2005 toiseen paikallisseuraan Classiciin. Nieminen voitti kauden päätteeksi SM-pronssia. Kauden jälkeen hän palasi takaisin Gunnersiin, josta matka jatkui kaudella 2006–2007 Espoon Oilersiin.

Kaudella 2007–2008 Nieminen siirtyi vuodeksi Ruotsiin, jossa hän edusti AIK:ta. Nieminen saavutti vuoden aikana hopeaa Ruotsin pääsarjassa ja EuroFloorball Cupin mestaruuden.

Kauden jälkeen Nieminen palasi takaisin Suomeen ja KooVeen riveihin. Joukkue käytti aluksi nimeä G-Koovee kaudella 2008–2009, kun Gunners yhdistyi Kooveen kanssa.

Vuonna 2011 Nieminen siirtyi Classicin maalille, ja vuonna 2014 lopetti, tai ainakin luuli lopettavansa, uransa SM-hopeaan Happeeta vastaan. Hän palasi kuitenkin salibandyn maailmaan joulukuussa 2014, kun häntä pyydettiin Nokian Krp:hen. Hänellä oli sopimus vielä seuraavallekin kaudelle.

Saavutukset
-----------

### Maailmanmestaruuskilpailut

* Hopeaa: 2006

### Salibandyliiga

* Hopeaa: 2014

* Pronssia: 2005 ja 2013

### Ruotsin Superliiga

* Hopeaa: 2008

### EuroFloorball Cup

* Kultaa: 2008

### **Henkilökohtaiset**

* Salibandyliiga
	+ Kuukauden pelaaja: lokakuu 2002

Lähteet
-------

1. ↑  HAETUT HYVÄKSYTYT PELAAJASIIRROT 01.-30.06.2006 (vapaa siirto)*salibandy.net* 17.7.2006 Viitattu 17.12.2010 (Arkistoitu – Internet Archive)
2. ↑  Pekka Nieminen (Arkistoitu – Internet Archive) *Innebandy.se* Viitattu 17.12.2010 (ruotsiksi)
3. ↑  Kati Salminen Ruotsin mestari salibandyssa, Pekka Nieminen hopealle *plaza.fi* 19.4.2008 Viitattu 17.12.2010[vanhentunut linkki]
4. ↑  Auremaa, Tomi: Liigavahti nauratti: Ei he\*\*\*\*\*ssä Joensuuhun! *Ilta-Sanomat*.  9.3.2015. Viitattu 1.5.2020.

Suomen joukkue – Salibandyn MM-kilpailut 2006
3 Kavekari |
7 Vehkaoja |
8 Kivilehto |
9 Salminen |
10 Manner |
12 Bollström |
13 Nyman |
15 Jussila |
16 Lehtonen |
17 Mikko Kohonen |
18 Kirjonen |
19 Punkari |
20 Väänänen |
21 Laine |
23 Järvi |
24 Vänttinen |
26 Sandström |
27 Hintikka |
29 Mika Kohonen |
31 Toivoniemi |
32 Isomäki |
33 Nieminen |
50 Tiitu |
Valmentaja Nykky
**Benjamin Conz** (s. 13. syyskuuta 1991 Saint-Ursanne, Sveitsi) on sveitsiläinen jääkiekkomaalivahti, joka torjuu NLA-joukkue HC Ambrì-Piottassa.

Ura
---

Conz on HC Ajoien kasvatti. Hän pelasi ensimmäiset miesten pelinsä kaudella 2008–2009 HC Servette Genèvessä, jolloin hän sai tililleen 21 ottelua. Kaudella 2009–2010 Conz pelasi lainalla SCL Tigersin riveissä 20 ottelua ja seuraavalla kaudella 46 ottelua. SKA Pietari varasi hänet numerolla #185 KHL:n varaustilaisuudessa 2010.

Servette lainasi lähet kaudeksi 2011–2012 HC Luganoon. Hänellä olisi ollut vielä tämän jälkeen vuosi jäljellä sopimusta Servetten kanssa, mutta joukkue purki sopimuksen. Kaudeksi 2012–2013 Conz siirtyi kolmivuotisella sopimuksella Fribourg-Gottéroniin. Kaudella 2017–2018 hän siirtyi HC Ambrí Piottaan.

Maajoukkue
----------

Conz torjui alle 18-vuotiaiden MM-kilpailuissa vuosina 2008 ja 2009. Hän edusti Sveitsiä myös alle 20-vuotiaiden MM-kilpailuissa 2010. Conz valittiin kisojen parhaaksi maalivahdiksi ja tähdistökentälliseen. Hän torjui Sveitsin kisojen neljänneksi. Toistamiseen hän torjui nuorten kisoissa vuonna 2011.

Lähteet
-------

* Benjamin Conz Eurohockey-sivustolla (englanniksi)
* Benjamin Conz The Internet Hockey Databasessa (englanniksi)
* Benjamin Conz *Elite Prospects*. Everysport Media Group AB.  (englanniksi)

### Viitteet

1. ↑  Benjamin Conz bianconero per il campionato 2011-2012  11.4.2011. Hockey Club Lugano.  Arkistoitu 18.4.2011. Viitattu 30.3.2012. (italiaksi)
2. ↑  CONZ SIGNE POUR 3 SAISONS. HUET, AFANASENKOV, BARINKA ET LÜSSY QUITTENT FRIBOURG.  29.3.2012. HC Fribourg-Gottéron. Viitattu 30.3.2012. (ranskaksi)
**Wilhelm Karl Hartwich Peters** (22. huhtikuuta 1815 Koldenbüttel-20. huhtikuuta 1883 Berliini) oli saksalainen luonnontieteilijä ja tutkimusmatkailija.

Wilhelm Peters
Peters opiskeli lääke- ja luonnontiedettä ensin Kööpenhaminan yliopistossa, sitten Friedrich-Wilhelms-Universitätissä Berliinissä. Hänet promovoitiin 1838, jonka jälkeen hän suoritti 18 kuukautta kestäneen tutkimusmatkan Välimeren seudulle yhdessä Henri Milne-Edwardsin kanssa. Palattuaan Berliiniin Peters toimi saksalaisen fysiologin ja meribiologin Johannes Peter Müllerin assistenttina. Müllerin ja Alexander von Humboldtin aloitteesta päätettiin tehdä tutkimusmatka Afrikkaan. Syyskuussa 1842 retkikunta lähti kohti Angolaa, jonka kautta se saapui Mosambikiin kesäkuussa 1843. Matka jatkui Sansibariin, Komoreille, Madagaskarille ja Etelä-Afrikkaan. 1847 Peters palasi Berliiniin Intian ja Egyptin kautta mukanaan valtava kokoelma luonnonhistoriallisia näytteitä, etupäässä kaloja ja matelijoita. Hän laati matkasta raportin *Naturwissenschaftliche Reise nach Mossambique*.

1847 Petersille myönnettiin prosektorin oppituoli Berliinin yliopiston anatomian laitoksessa. 1856 hänet siirrettiin Berliinin yliopiston eläintieteellisen museon johtajan Martin Lichtensteinin assistentiksi, ja tämän kuoltua vuonna 1857 Peters nimitettiin hänen tilalleen johtajaksi.

Peters nimesi suuren määrän eläimiä, linnuista mosambikinkaijan (*Poicephalus cryptoxanthus* ja rusko-otsalepinkäisen (*Prionops scopifrons*).

Teoksia
-------

* *Observationes ad anatomiam Cheloniorum*, väitöskirja, Berliini 1838.
* *Naturwissenschaftliche Reise nach Mossambique, auf Befehl seiner Majestät des Königs Friedrich Wilhelm IV. in den Jahren 1842 bis 1848 ausgeführt*, Berliini 1852-1868.
* *Die Heidflächen Norddeutschlands*, Hannover 1862.
* *Handbuch der Zoologie*, yhdessä Julius Victor Carusin ja Carl Eduard Adolph Gerstäckerin kanssa, Leipzig 1863-1875.

Lähteet
-------

1. ↑  Zoonomen
2. ↑  ITIS


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Belgia
* Yhdysvallat
* Tšekki
* Alankomaat

 |
|  |
| Tieteilijät | 
* International Plant Names Index
* Leopoldina

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Jouko Antero Halmekoski** (s.1937 Asikkala) on suomalainen kirjailija, joka asuu Asikkalan Kalkkisten kylässä. Puuteknikon koulutuksen saanut, teknisenä johtajana ja Askon henkilöstöhallinnossa elämäntyönsä tehnyt Halmekoski aloitti kirjailijanuransa verrattain myöhään, 69-vuotiaana. Kirjojensa lisäksi Halmekoski on tullut tunnetuksi lapsuuden pihapiiriinsä rakentamastaan yksityisestä Rauhan Temppeli -muistotemppelistä.

Tuotanto
--------

Jouko Halmekoski aloitti kirjoittamisen muistelemalla elämänsä vaiheita. Hän on myös koonnut huutolaisten tarinoita teoksessaan *Orjamarkkinat - Huutolaislasten kohtaloita Suomessa*. Hän ensimmäinen kirjansa on omaelämäkerta *Sotaorvon vala* (2006). Teoksessa Halmekoski kertaa tapahtumarikasta elämäänsä ja muistelee sodassa kaatunutta isäänsä. 2008 julkaistussa dokumenttiaineistoon pohjautuvassa romaanissaan *Kirkkonikkarin sydämellä* Halmekoski käsittelee sotaorpoutta ja Suomen maaseudun elämänmuodon muuttumista vuosien saatossa.

Halmekosken vuonna 2011 ilmestynyt teos *Orjamarkkinat - Huutolaislasten kohtaloita Suomessa* kuvaa 25 huutolaisen elämäntarinan. Teostaan varten Halmekoski kiersi ympäri Suomea haastattelemassa huutolaisia.

Teokset
-------

* *Sotaorvon vala*, omaelämäkerta, 2006
* *Kirkkonikkarin sydämellä*, romaani, 2008
* *Orjamarkkinat - Huutolaislasten kohtaloita Suomessa*, Ajatus-kirjat, 2011

Lähteet
-------

1. ↑  Isän ikävä. Sotaorvot kertovat, 2001, toimittanut Timo Malmi
2. ↑  Marko Leppänen, Suomalaisten lapsiorjien äänitorvi, Helsingin Sanomat 30.1.2011 sivu C 8
3. ↑  Uusitie.fi (Arkistoitu – Internet Archive)

Aiheesta muualla
----------------

* Gummeruksen kirjailijaesittely (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Muut | 
* Europeana

 |

 |
Valeri Korzun ja painottomuudessa leijuvia elintarvikkeita ISS-avaruusasemalla.
**Valeri Grigorjevitš Korzun** (ven. Валерий Григорьевич Корзун, s. 5. maaliskuuta 1953 Krasnyi Sulinissa, Neuvostoliitossa) on venäläinen kosmonautti.

Korzun päätti lentäjäkoulutuksensa vuonna 1974. Hän toimi sotilaslentäjänä ja komensi laskuvarjojääkärien kuljetuslentolaivuetta. Hän pääsi kosmonauttikoulutukseen vuonna 1987. 

Syyskuusta 1989 alkaen hän kuului eri Mir-lentojen varamiehistöihin. Hän lensi 17. elokuuta 1996 ranskalais-venäläisellä Sojuz TM-24-lennolla palaten maaliskuussa 1997. 

Hän oli ISS-aseman kolmannen miehistön varamiehistössä ja lensi 5. miehistössä STS-111-lennolla asemalle kesäkuussa 2002 palaten 7. joulukuuta 2002 STS-113-lennolla. 

Hän oli kaikkiaan 381 vuorokautta avaruudessa.

Korzun erosi palveluksesta syyskuussa 2003 ja on sen jälkeen toiminut koulutuskeskuksen johtajana. 

Valeri on naimisissa Jelenan kanssa ja perheessä on Nikita-niminen poika.

Aiheesta muualla
----------------

* Spacefacts.de (saksaksi)
**Henrik Jensen** (s. 25. lokakuuta 1959) on tanskalainen jalkapallovalmentaja ja entinen keskikenttäpelaaja.

Ura pelaajana
-------------

Jensen aloitti pelaajauransa Vanløse IF:n joukkueessa. Hän oli nuorena lupaava hyökkääjä ja pelasi Tanskan alle 17- ja 19-vuotiaiden maajoukkueissa 1970-luvulla. A-maajoukkueessa Jensen pelasi vain yhden maaottelun vuonna 1982. Seuratasolla hän pelasi Vanløsen lisäksi Hvidovressa ja Brøndby IF:ssä, jossa voitti mestaruuden 1991. Hän lopetti uransa seurassa kesällä 1995. 

### Meriitit pelaajana

* Tanskan mestaruus: 1991
* Tanskan cup: 1994

Ura valmentajana
----------------

Valmennusuransa Jensen aloitti Brøndbyssä apuvalmentajana 1997. Päävalmentajadebyyttinsä hän teki 1999 Køge BK:ssa, jota Jensen luotsasi aina seuran pääsarjasta putoamiseen vuoteen 2003 saakka. Køgestä hän siirtyi Akademisk Boldklubin päävalmentajaksi, muttei taaskaan onnistunut pitämään seuraa pääsarjassa. Putoamisesta huolimatta Jensen jatkoi tehtävissään, kunnes sai lähteä kehnosti sujuneen kauden 2004/05 jälkeen.

AB-pestinsä jälkeen Jensen palasi Brøndbyn organisaatioon naisten edustusjoukkueen päävalmentajaksi. Hänen johdollaan seura voitti Tanskan naisten mestaruuden 2006 ja 2007. Lisäksi hän johdatti seuran välieriin Naisten UEFA Cupissa 2006/07. Hän siirtyi miesten edustusjoukkueen apuvalmentajaksi kaudeksi 2007/08. 

Päävalmentajaksi Jensen palasi tammikuussa 2009 AC Horsensissa. Pesti ei kuitenkaan ollut erityisen menestyksekäs, sillä hän ei onnistunut pelastamaan seuraa putoamiselta liigasta ja sai potkut kesäkuussa. 

Maaliskuussa 2010 Jensenistä tuli Brøndbyn edustusjoukkueen päävalmentaja Kent Nielsenin potkujen jälkeen.  Jensenin johdolla pitkään alisuorittanut Brøndby sijoittui kaudella 2010/11 Tanskan liigassa jo kolmanneksi. Kausi 2011/12 lähti kuitenkin käyntiin surkeasti ja seuran vajottua liigan häntäpäähän Jensen sai potkut tehtävästään lokakuun lopussa 2011. 

Kesäkuussa 2012 Jensenistä tuli Tanskan 2. divisioonassa pelaavan BK Fremin päävalmentaja.  Hän jätti seuran huhtikuussa 2014. 

### Meriitit valmentajana

* Tanskan naisten mestaruus (2): 2006, 2007
* Tanskan naisten cup: 2007

Lähteet
-------

1. ↑  Danmarksturneringen, Superligaen, spillerstatistik
2. ↑  Horsens fyrer Henrik Jensen
3. ↑  Henrik Jensen ny træner i Brøndby
4. ↑  Brøndby har fyret Henrik Jensen
5. ↑  Henrik Jensen ny træner i Frem
6. ↑  Henrik Jensen stopper i Frem nu

  


|  |  |  |
| --- | --- | --- |
| Edeltäjä:**Kent Nielsen** | **Brøndby IF:n päävalmentaja**3/2010–10/2011 | Seuraaja:**Aurelijus Skarbalius** |

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* ULAN

 |

 |
**Cédric Si Mohamed** (arab. سدريك سي محمد‎, s. 9. tammikuuta 1985 Roanne) on algerialainen jalkapallomaalivahti, joka edustaa Algerian pääsarjassa pelaavaa CS Constantinea.

Ura
---

Si Mohamed aloitti jalkapalloilun Ranskassa FC Gueugnonin junioreissa. Hän siirtyi sittemmin 2005 pelaamaan Ranskan neljänneksi korkeimmalle sarjatasolle Championnat de France amateuriin. Si Mohamed pelasi alasarjoissa aina vuoteen 2009 saakka edustaen muun muassa AS Yzeurea ja Jura Sud Footia.

Kesäkuussa 2009 Si Mohamed siirtyi pelaamaan ammattilaiseksi Algeriaan, JSM Bejaïan riveihin. Hän nousi joukkueen ykkösvahdiksi ja saavutti joukkueen mukana Algerian pääsarjassa toisen sijan vuosina 2011 ja 2012.

Maajoukkueura
-------------

Si Mohamed pelasi ensimmäisen maaottelunsa Algerialle 26. toukokuuta 2012 Nigeriä vastaan. Ottelu päättyi Algerian 3–0 voittoon.

### MM-kisat 2014

Si Mohamed valittiin Algerian maajoukkueeseen vuoden 2014 MM-kilpailuihin. Hän kilpaili kisojen kolmosmaalivahdin paikasta Azzedine Doukhan kanssa. Si Mohamed toimi myös läpi kisojen kolmasvahdin roolissa, kun Algeria kisat päättyivät neljännesvälieriin.

Lähteet
-------

1. ↑  Joueur: CS Constantine / Algérie C. Si Mohamed (Arkistoitu – Internet Archive) *lebuteur.com* Viitattu 11.6.2014 (ranskaksi)
2. ↑  CÉDRIC SI MOHAMED *lequipe.fr* Viitattu 11.6.2014 (ranskaksi)
3. ↑  Cédric-Doukha: c'est du 51-49 pour la 3e place de gardien ! (Arkistoitu – Internet Archive) *lagazettedufennec.com* 6.4.2014 Viitattu 11.6.2014 (ranskaksi)

Algerian joukkue – Jalkapallon AM-kilpailut 2013
1 Doukha |
2 Mostefa |
3 Cadamuro |
4 Belkalem |
5 Halliche |
6 Mesbah |
7 Boudebouz |
8 Lacen |
9 Slimani |
10 Feghouli |
11 Bouazza |
12 Medjani |
13 Aoudia |
14 Kadir |
15 Soudani |
16 Si Mohamed |
17 Guedioura |
18 Lemmouchia |
19 Bezzaz |
20 Tedjar |
21 Ghoulam |
22 Rial |
23 M'Bolhi |
Valmentaja Halilhodžić

Algerian joukkue – Jalkapallon MM-kilpailut 2014
1 Si Mohamed |
2 Bougherra |
3 Ghoulam |
4 Belkalem |
5 Halliche |
6 Mesbah |
7 Yebda |
8 Lacen |
9 Ghilas |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Zemmamouche |
17 Cadamuro |
18 Djabou |
19 Taïder |
20 Mandi |
21 Mahrez |
22 Mostefa |
23 M'Bolhi |
Valmentaja Halilhodžić

Algerian joukkue – Jalkapallon AM-kilpailut 2015
1 Doukha |
2 Bougherra |
3 Ghoulam |
4 Cadamuro |
5 Halliche |
6 Mesbah |
7 Mahrez |
8 Lacen |
9 Belfodil |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Si Mohamed |
17 Kadir |
18 Djabou |
19 Taïder |
20 Mandi |
21 Kashi |
22 Zeffane |
23 M'Bolhi |
Valmentaja Gourcuff
**Herbert Schoen** (18. toukokuuta 1929 Luckenwalde – 8. huhtikuuta 2014 Berliini) oli saksalainen jalkapalloilija.

Ura
---

Schoen aloitti jalkapallon paikallisessa SG Luckenwalde-Südissä vuonna 1939. Hän pelasi seurassa vuoteen 1948 saakka ja siirtyi seuraavana vuonna SG Volkspolizei Potsdamiin. Vuonna 1950 hän siirtyi vastaperustettuun SG VP Dresdeniin. Schoen pelasi seurassa neljä kautta voittaen DDR-Oberligan mestaruuden vuonna 1953. Vuonna 1954 valtio pakkosiirrätti Dresdenin joukkueen Berliiniin, jonne perustettiin SC Dynamo Berlin. Schoen pelasikin seurassa neljän kauden ajan. Vuonna 1959 hän siirtyi alasarjoissa pelanneeseen Dynamo Hohenschönhauseniin ja lopetti uransa kolmen kauden jälkeen.

Schoen pelasi DDR:n jalkapallomaajoukkueessa kaksitoista ottelua. Vuosina 1956–1957 hän toimi myös maajoukkueen kapteenina.

Lähteet
-------

1. ↑  Der BFC Dynamo trauert um Herbert Schoen BFC Dynamo.  Arkistoitu 16.4.2014. Viitattu 15.4.2014. (saksaksi)
2. 1 2  Leske, Hans: *Enzyklopädie des DDR-Fussballs*, s. 447. Göttingen: Verlag die Werkstatt, 2007. ISBN 978-3-89533-556-3. (saksaksi)
**Aarne Koskenalho ent. Forssell** (14. marraskuuta 1888 Helsinki – 4. huhtikuuta 1918) oli suomalainen jääkärikapteeni ja Helsingin kaupunginviskaali.

Perhetausta
-----------

Hänen vanhempansa olivat agronomi, maanviljelyshallituksen sihteeri Adolf Theodor Koskenalho (ent. Forssell) ja Anna Vendla Augusta Bonsdorff.

Opinnot
-------

Koskenalho kirjoitti ylioppilaaksi Helsingin suomalaisesta normaalilyseosta vuonna 1907 ja liittyi Eteläsuomalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1911 sekä suoritti oikeustutkinnon vuonna 1911 ja sai varatuomarin arvon vuonna 1914.

Jääkärikausi
------------

Näkymä Riianlahden rannikkoasemista.
Korte työskenteli asianajajana ja Helsingin kaupunginviskaalina ennen liittymistään yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 6. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

Suomen sisällissota
-------------------

Koskenalho saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 8. jääkäripataljoonan 1. komppaniaan. Hän otti osaa sisällissodan taisteluihin Raudussa, missä hän kaatui taistelussa 4. huhtikuuta 1918. Hänet haudattiin Helsingin hautausmaalle.

Lähteet
-------

* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.

### Viitteet

1. 1 2 3 4 5  Suomen jääkärien elämäkerrasto 1938
2. 1 2 3 4 5  Suomen jääkärien elämäkerrasto 1975


    Ylennykset ja kunniamerkit    



|  |  |  |
| --- | --- | --- |
| **Ylennykset** |  | **Kunniamerkit** |
| * Hilfsgruppenführer 2. syyskuuta 1915
* Gruppenführer 10. tammikuuta 1916
* Zugführer 9. elokuuta 1917
* Kapteeni 11. helmikuuta 1918
 |  | * Vapaudenristi 4. lk. miekkojen kera
* Vapaussodan muistomitali soljen kera
* Jääkärimerkki
 |
**Reuben Christopher Langdon** (s. 19. heinäkuuta 1975) on yhdysvaltalainen sijaisnäyttelijä, ääninäyttelijä ja kamppailulajien taitaja. Hän on ääninäytellyt muun muassa Dantea videopeleissä *Devil May Cry 3* ja *Devil May Cry 4* sekä *Street Fighterin* toista päähahmoa Ken Mastersia videopelissä *Street Fighter IV*. Langdon huomioitiin Screen Actors Guild Awards -ehdokkuudella elokuvan *Pirates of the Caribbean: Maailman laidalla* stunteista.

Ura
---

Langdon aloitti näyttelemisen Japanissa *B-Fighter Kabuto* -televisiosarjassa vuonna 1996. Sarja tunnetaan Yhdysvalloissa nimellä *Beetleborgs Metallix*. Sittemmin Langdon muutti Hongkongiin, jossa hän jatkoi töitä elokuvien parissa.

Palattuaan Yhdysvaltoihin Langdon on työskennellyt sijaisnäyttelemisen ohella myös ääninäyttelijänä 2000-luvulta lähtien. Hänellä oli cameorooli *Power Rangers Time Forcessa* vuonna 2001 ja oli sitä ennen tehnyt useita stuntteja *Power Rangers: Lost Galaxyyn* ja *Power Rangers: Lightspeed Rescueen*. Langdon on tehnyt stuntteja myös *CSI: Miamiin* ja *Dexteriin*. Näiden ohella hän on tehnyt stuntteja muun muassa elokuviin *Kultainen medaljonki*, *Spider-Man 2 – Hämähäkkimies 2*, *Pirates of the Caribbean: Maailman laidalla*, *Night at the Museum 2* ja *Avatar*.

Äänirooleja Langdon on tehnyt pääosin videopeleihin ja erityisesti Capcomin tuottamiin peleihin. Hän toimi muun muassa ensimmäisen kerran Danten äänenä *Devil May Cry* *3:ssa* ja sai myöhemmin uusia rooleja *Devil May Cry 4:ssa* ja *Marvel vs. Capcom 3:ssa*. Langdon dubbasi hahmon myös englanniksi *Devil May Cry* -animesarjassa. Lisäksi hän oli Ken Mastersin äänenä *Street Fighter IV*:ssä ja peliin pohjautuvassa anime-elokuvassa *Street Fighter IV: The Ties That Bind*.

Lähteet
-------

1. ↑  Awards for Reuben Langdon *imdb* Viitattu 22.12.2010 (englanniksi)
2. ↑  Interviews with MvC3 Voice Actors (Arkistoitu – Internet Archive) *ustream.tv* 25.7.2010 Viitattu 22.12.2010 (englanniksi)
**László Hammerl** (s. 15. helmikuuta 1942 Budapest) on unkarilainen entinen ampuja. Hän voitti kultamitalin 50 metrin pienoiskiväärissä (makuu) vuoden 1964 kesäolympialaisissa Tokiossa. Samoissa kisoissa hän sai lisäksi pronssia 50 metrin pienoiskiväärissä (asennot).

Vuoden 1968 kesäolympialaisissa Méxicossa Hammerl sai hopeaa 50 metrin pienoiskiväärissä (makuu). Hän kilpaili myös kesäolympialaisissa 1972 (München) ja 1976 (Montréal).

Myös Hammerlin puoliso Éva Fórián on olympiaurheilija.

Lähteet
-------

1. 1 2 3  László Hammerl Biography and Olympic Results | Olympics at Sports-Reference.com (Arkistoitu – Internet Archive)

Miesten 50 m pienoiskiväärin makuun olympiavoittajat
1912: Frederick Hird • 
1920: Laurence Adam Nuesslein • 
1924: Pierre Coquelin de Lisle • 
1932: Bertil Rönnmark •
1936: Willy Røgeberg •
1948: Arthur Cook •
1952: Iosif Sîrbu •
1956: Gerald Ouellette •
1960: Peter Kohnke •
1964: László Hammerl •
1968: Jan Kůrka •
1972: Li Ho Jun •
1976: Karlheinz Smieszek •
1980: Károly Varga •
1984: Edward Etzel •
1988: Miroslav Varga •
1992: Lee Eun-Chul •
1996: Christian Klees •
2000: Jonas Edman •
2004: Matthew Emmons •
2008: Artur Aivazjan •
2012: Sjarhei Martynau •
2016: Henri Junghänel



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |
*Tämä artikkeli kertoo yhdysvaltalaisesta amerikkalaisen jalkapallon ammattilaispelaajasta. Kuvitteellisesta piirroshahmosta kertova artikkeli Jake Long (hahmo).*

**Jake Edward Long** (s. 9. toukokuuta 1985 Lapeer, Michigan) on yhdysvaltalainen entinen amerikkalaisen jalkapallon ammattilaispelaaja. Hänen pelipaikkansa oli ulompi hyökkäyksen linjamies. Long oli vuoden 2008 NFL Draftin ykkösvaraus. Ennen ammattilaiseksi siirtymistään Long pelasi Michiganin yliopiston joukkueessa. Long pelasi ammattilaisena kahdeksan kautta NFL-liigassa, edustaen neljää eri seuraa.

Yliopistoura
------------

**Konferenssikohtaiset palkinnot**

* 2006 ja 2007: valinta Big Ten -konferenssin all star -miehistöön (valmentajien ja median äänestys)
* 2006 ja 2007: Big Ten -konferenssin paras hyökkäyksen linjamies

**Kansalliset palkinnot**

* 2004: Freshman All-American
* 2006: Outland Trophy -ehdokas (paras hyökkäyksen linjamies)
* 2006: Kaikista yliopistoista valitun all star -miehistön aloituskokoonpano (Consensus All-American)
* 2007: Outland Trophy -finalisti
* 2007: Kaikista yliopistoista valitun all star -miehistön aloituskokoonpano (Consensus All-American)

Ammattilaisura
--------------

Jake Long allekirjoitti 22. huhtikuuta 2008 viisivuotisen, 57 750 000 dollarin arvoisen sopimuksen, josta hän ansaitsee varmuudella ainakin 30 miljoonaa dollaria. Sopimus oli tuolloin rahakkain hyökkäyksen linjamiehen kanssa tehty sopimus NFL:ssä. Kaudella 2008 Jake Long pelasi Dolphinsin hyökkäyksen aloituskokoonpanossa, vasemman puolen ulompana linjamiehenä.

Long pelasi viisi kautta Dolphinsissa. Dolphins olisi halunnut tehdä jatkosopimuksen Longin kanssa, mutta hän päätti siirtyi St. Louis Ramsiin. Long kärsi St. Louisissa loukkaantumisista ja joukkue irtisanoi hänen sopimuksensa vain kahden kauden jälkeen maaliskuussa 2015. Long siirtyi kaudeksi 2015 Atlanta Falconsiin, mutta polvivaivat pitivät häntä sivussa ja hän oli kentällä kauden aikana ainoastaan 11 yrityksen aikana.

Polvivammat pakottivan Longin lopulta lopettamaan uransa. Hän pelasi muutaman ottelun Minnesota Vikingsissa kaudella 2016, mutta sekin kausi jäi kesken loukkantumisen takia. Huhtikuussa 2017 Long ilmoitti lopettavansa ammattilaisuransa.

Lähteet
-------

1. ↑  ESPN - Dolphins sign Long, will select OT No. 1 overall - NFL
2. ↑  Jake Long signs with Dolphins, will be top pick in NFL draft - NFL - Yahoo! Sports (Arkistoitu – Internet Archive)
3. ↑  Jake Long deciding over Miami Dolphins, St. Louis Rams *nfl.com*. Viitattu 7.3.2019. (englanniksi)
4. ↑  Jake Long signs $34M contract with St. Louis Rams *nfl.com*. Viitattu 7.3.2019. (englanniksi)
5. ↑  Rams reportedly release Jake Long two seasons into a $34 million contract SB Nation. Viitattu 7.3.2019. (englanniksi)
6. ↑  Jake Long doesn't sign injury waiver, won't join Ravens *nfl.com*. Viitattu 7.3.2019. (englanniksi)
7. ↑  Former No. 1 pick Jake Long announces retirement *nfl.com*. Viitattu 7.3.2019. (englanniksi)

Aiheesta muualla
----------------

* Jake Long Miami Dolphinsin virallisilla sivuilla (Arkistoitu – Internet Archive)
* Jake Long Michigan Wolverinesin virallisilla sivuilla (Arkistoitu – Internet Archive)
**Anthony Azizi** (s. 29. toukokuuta 1973) on yhdysvaltalainen näyttelijä.

Azizi tunnetaan pääosin televisiotyöstään. Hänellä on ollut rooleja televisiosarjassa *24* jossa hän esittää toisella kaudella terroristi Mamud Faheenia sekä neljännellä kaudella Rafiqueta. Hänellä oli myös säännöllinen rooli lyhytaikaisessa tv-sarjassa *Threat Matrix*. Hän myös vieraili muun muassa sarjoissa *Criminal Minds – FBI-tutkijat*, *CSI: Miami*, *Gilmoren tytöt*, *Täydelliset naiset*, *Lost*, *Pako* sekä *Mentalist*.

Hän esitti myös pääosaa vuoden 2002 elokuvassa *Phobic*.

Azizi on Bahá'í. Hän on naimisissa näyttelijättären Cymbeline Smithin kanssa. Heillä on kaksi lasta.

Lähteet
-------

1. ↑  Anthony Azizi: Anthony Azizi: Bio *anthonyazizi.com*.  Arkistoitu 20.10.2018. Viitattu 14.11.2009.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
**Sidney Patrick Grauman** (17. maaliskuuta 1879 Indianapolis, Indiana – 5. maaliskuuta 1950 Los Angeles, Kalifornia) oli yhdysvaltalainen esiintyjä, liikemies ja teatterimoguli. Grauman muodosti muun muassa yhden eteläisen Kalifornian yksi tunnistettavimmista maamerkeistä, Grauman’s Chinese Theatren.

Sidney Patrick Grauman syntyi juutalaisten teatterinäyttelijöiden David Graumanin ja Rosa Goldsmithin lapseksi Indianan Indianapoliksessa vuonna 1879. Ennen teatteriuraansa Grauman työskenteli sanomalehtitoimittajana, ja hän oli isänsä mukana Kanadan Dawson Cityssä kultaryntäyksen aikaan. Dawson Citystä Grauman muutti San Franciscoon, missä hänen ensimmäiset teatterinsa sijaitsivat. Graumanilla oli hallussaan pian kuusi teatteria San Franciscon alueella, ja hän pian laajensi toimintansa Los Angelesiin. Los Angelesiin Grauman rakennutti vuonna 1917 Million Dollar Theaterin ja Rialto Theaterin. Vuonna 1922 Grauman rakennutti Grauman’s Egyptian Theatren, ja vuosina 1926–1927 hän rakennutti tunnetuimman teatterinsa, Grauman’s Chinese Theatren. Grauman oli vuonna 1927 perustamassa Yhdysvaltain elokuva-akatemiaa. Vuonna 1949 Graumanille myönnettiin Oscar-kunniapalkinto hänen elämäntyöstään.

Grauman kuoli sepelvaltimotukoksen aiheuttamaan sydäninfarktiin 70-vuotiaana Los Angelesin Hollywoodissa vuonna 1950. Hänet haudattiin Forest Lawn Memorial Parkin hautausmaalle Kalifornian Glendaleen. Grauman sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6379 Hollywood Boulevard 8. helmikuuta vuonna 1960.

Lähteet
-------

1. 1 2 3 4 5 6 7  Sid Grauman *projects.latimes.com*. Projects.latimes.com. Viitattu 25.8.2014. (englanniksi)
2. 1 2 3 4 5  Grauman's Theaters by Susan Saperstein *sfcityguides.org*. sfcityguides.org.  Arkistoitu 22.9.2017. Viitattu 25.8.2014. (englanniksi)
3. ↑  History of the Academy *oscars.org*. Oscars.org.  Arkistoitu 5.6.2011. Viitattu 25.8.2014. (englanniksi)
4. ↑  *Lewiston Morning Tribune*, 25. maaliskuuta 1949. s. 1. Viitattu 25.8.2014. (englanniksi)
5. ↑  *Eugene Register-Guard*. 10. maaliskuuta 1950. s. 2. Viitattu 25.8.2014. (englanniksi)

Aiheesta muualla
----------------

* Sid Grauman Internet Movie Databasessa. (englanniksi)
* Sid Grauman The Los Angeles Timesin sivuilla (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Sid Grauman**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |
|  |
| Muut | 
* NARA
* SNAC

 |

 |
**Jan-Erik Nygård** (synt. 2. joulukuuta 1948 Munsala) on suomalainen ravivalmentaja, joka on Yhdysvalloista tapahtuvan ravihevosten tuonnin pioneeri. Myös hänen tyttärensä Sanna on ravivalmentaja ja isä Henry toi ravureita naapurimaista 1960-luvulla.

Ensimmäinen suoraan Amerikasta Suomeen tuotu ravihevonen oli Express Pride, jonka Nygård toi loppuvuodesta 1974. Kohuori haluttiin nähdä ensin kotimaakunnassa ja tätä varten perustettiin uusi suurkilpailu Seinäjoki-ajo. Lämmittelyssä Express Pride potkaisi Nygårdin pois rattailta, mutta hän ei lannistunut, vaan ajoi oriin voittoon itse kilpailussa. Ravihevosten viennin historiaa Nygård teki myymällä ensimmäisenä Suomessa syntyneen ravihevosen Yhdysvaltoihin vuonna 1983. Kyseessä oli Harness Adam niminen ori, joka kilpaili Amerikassa nimellä First Impulse.

Nygård on menestynyt hyvin myös ohjastajana ja valmentajana. Hänen valmentamansa Uncle Sam oli ensimmäinen suomalaishevonen, joka ansaitsi yli 100 000 markkaa yhden kauden aikana ja hän ajoi absoluuttisen Suomen ennätyksen 11,6 hevosella Vizzi Hanover Mikkelissä vuonna 1992. 

Pääosan urastaan hän on vaikuttanut Porin ympäristössä.

Suurkilpailuvoittoja
--------------------

* Helsinki-ajo (Titan 1973)
* Iisalmen Sanomat -ajo (Spearmint 1979)
* Killerin Eliitti (Take Control 1992)
* Kultaloimi (Anki Tim 1991)
* Käpylä Grand Prix (Uncle Sam 1974)
* Metsämäki Stayer (Anki Tim 1991)
* Miljoonaravit (Leonard Hanover 1982)
* Orivaltikka (Uncle Sam 1974 & Leonard Hanover 1982)
* Pohjola Grand Prix (Uncle Sam 1974)
* Riihimäki Grand Prix (Uncle Sam 1974)
* Seinäjoki-ajo (Express Pride 1975 & Anki Tim 1991)
* Suviyön Valtias (Uncle Sam 1974, Spearmint 1979 & Vizzi Hanover 1992)
* Suurmestaruus (Meadow Trish 1975)
* Vermo Cup (Leonard Hanover 1981)

Lähteet
-------

* Raevuori, Antero: *Suuri Suomalainen Ravikirja*. WSOY, 1982.
* *Hevosurheilun kuvasto*, 1985, nro 2.  Suomen Hippos ry.
* *Hevosurheilun kuvasto*, 1991, nro 99B.  Suomen Hevosurheilulehti Oy.
* *Hevosurheilun kuvasto*, 1992, nro 100B.  Suomen Hevosurheilulehti Oy.
* *Hevosurheilun kuvasto*, 2006, nro 16 B.  Suomen Hevosurheilulehti Oy.
* TrackIt Standardbred Canada. Viitattu 23.3.2011.
**Nakia Burrise** (s. 21. lokakuuta 1974 San Diego, Kalifornia) on yhdysvaltalainen näyttelijä ja laulaja, joka tunnetaan parhaiten roolistaan Tanya Sloanina televisiosarjassa *Power Rangers Zeo*.

Elämäkerta
----------

Burrise syntyi San Diegossa, Kaliforniassa Cornell ja Deborah Burriselle. Hänellä on myös kaksi veljeä Marvell ja Cornell. Burrise kävi Thomas Alva Edison Senior high schoolia Stocktonissa, Kaliforniassa, josta hän valmistui vuonna 1992. Sittemmin Burrise siirtyi opiskelemaan näyttelemistä Kalifornian yliopistoon Los Angelesissa.

### Näyttelijänä

Burrisen näyttelijän ura alkoi televisiossa vuonna 1996, kun hänen managerinsa huomasi *Power Rangersista* lehti-ilmoituksen vuonna 1995. Burrise sai lopulta roolin noin sadan hakijan joukosta. Hän näytteli ensi kerran Tanya Sloanin roolissa televisiosarjassa *Mighty Morphin Alien Rangers*. Hän esiintyi sarjan kaksiosaisessa päätösjaksossa "Hogday Afternoon", jossa Burrisesta tuli uusi ja samalla kolmas keltainen Ranger, kun toista keltaista Rangeria näytellyt Karan Ashley päätti jättää sarjan. Sarjan aikana Ashleyn näyttelemä Aisha Campbell valitsi Burrisen näyttelemän Tanya Sloanin voimansa periäksi. Burrise jatkoi roolissaan *Power Rangers Zeossa* vuonna 1996, tällä kertaa pääosassa yhdessä Catherine Sutherlandin, Steve Cardenasin, Johnny Yong Boschin, Jason David Frankin ja David Yostin kanssa. Sarjan päätyttyä Burrise oli pääosassa myös elokuvassa *Power Rangers turbovaihteella* vuotta myöhemmin ja näytteli sarjan *Power Rangers Turbo* 14. jaksossa ennen kuin päätti jättää sarjan vuonna 1997. Hänen tilalleen neljänneksi keltaiseksi Rangeriksi tuli Ashley Hammondia näytellyt Tracy Lynn Cruz. Sarja jäi myös Burrisen viimeiseksi *Power Rangers* -ohjelmaksi. 

Hän jatkoi esiintymistä televisiossa vierailevissa rooleissa vuoteen 2001 asti muun muassa *Smart Guyssa*, *Moeshassa* ja *Sabrina, teininoidassa*. Burrise piti hetken taukoa näyttelemisestä terveydellisistä syistä ja työskenteli sijaisopettajana. Palattuaan takaisin näyttelemisen pariin vuonna 2005 hän vieraili televisiosarjoissa *Boston Legal*, *Samantha* ja *Bones*. Burrise esiintyi myös elokuvassa *Between Kings and Queens*.

Lähteet
-------

1. 1 2  imdb *imdb.com*. Viitattu 4.1.2009. (englanniksi)
2. ↑  Nakia Burrise On-Line: Q&A *thor.prohosting.com*.  Arkistoitu 17.2.2008. Viitattu 4.1.2009. (englanniksi)
3. ↑  Anime Expo 2009 - Interview with Nakia Burrise Viitattu 21.1.2011 (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Henkilöt | 
* Elonet

 |

 |
Eduard Vääri (vasemmalla) vuonna 1960.**Eduard Vääri** (26. kesäkuuta 1926 – 17. toukokuuta 2005) oli virolainen kielitieteiljä ja Tarton yliopiston suomalais-ugrilaisten kielten professori.

Biografia
---------

Eduard Vääri syntyi Tartumaan Valgutassa. Hän toimi viron kielen opettajana Tarton opettajainstituutissa vuoteen 1953, jolloin hän liittyi Tarton yliopiston opettajakuntaan. Kieltentutkimuksensa hän aloitti vuonna 1952. Vääri tutki muun muassa Valdain karjalaa, liiviä ja vatjaa. Hänen kandinaattityönsä aihe oli itämerensuomalaisten kielten sukulaisuussanasto. Myöhemmin hän keskittyi erityisesti liivin ja viron kielen tutkimiseen. Vääriä pidetäänkin Viron merkittävimpänä liivin ja liiviläisyyden asijantuntijana. Hän väitteli tohtoriksi vuonna 1975 väitöskirjallaan, joka koski liivin alkuperäisiä suffikseja.

Palkintoja
----------

* Ferdinand Johan Wiedemannin kielentutkimuspalkinto (2001)
* Valkoisen tähden IV luokan ansiomerkki (2004)

Kirjallisuus
------------

* Eduard Vääri: *Viron kielen oppikirja*. Helsinki: Suomalaisen Kirjallisuuden Seura, 1975. ISBN 951-717-064-5. (suomeksi)

Lähteet
-------

1. ↑  Eduard Vääri 26.VI 1926 - 17. V 2005 Suomen Viron-Instituutti.  Arkistoitu 28.9.2007. Viitattu 3.5.2010.
2. ↑  Johanna Laakso: Liivin kielestä *Helsingin yliopiston humanistinen tiedekunta*. Viitattu 3.5.2010.
3. ↑  Haridus- ja Teadusministeerium: Wiedemanni keeleauhind *hm.ee*. Viitattu 3.5.2010. (viroksi)
4. ↑  Eesti Vabariigi aastapäeva teenetemärgid *Universitas Tartuensis*.  20.0.2004. Viitattu 3.5.2010. (viroksi)[vanhentunut linkki]


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat
* Puola

 |
|  |
| Muut | 
* IdRef

 |

 |

Aiheesta muualla
----------------

* Eduard Väärin muistokirjoitus Helsingin Sanomissa[vanhentunut linkki]